Пътувай и учи Испански език в Куенка, Еквадор
Програма на Estudio Sampere „Travel & Study in Ecuador”
Пъстроцветната южноамериканска страна Еквадор, официално Република Еквадор (на испански: República del Ecuador, в буквален превод Република на екватора) е колоритен свят от различни етноси и уникални култури, а неповторимият й облик кара всеки опознал я да й запази специално място в сърцето си. Тази сравнително малка държава, разположена в северозападната част на Латинска Америка е демократична република, граничеща с Перу и Колумбия, а крайбрежието й се мие от водите на Тихия океан. Една от големите специфики в географското положение на страната е, че е една от малкото, през чиято територия преминава екватора, който е дал и името на държавата. Основна атракция в Еквадор на триста метра от екватора е „Mitad del Mundo” или „паметникът на нулевия паралел”. Страна с резки природни контрасти, Еквадор запленява с невероятните си плажове, савани, пустини и величествени планини. Над разкошната тропична зеленина, банановите и кафеени плантации се издигат планинските вериги на Андите със заснежени върхове, угаснали и действащи вулкани, начело с най-високия действащ вулкан на планетата ни Котопакси (5896 метра). Интригуващ факт е, че едно от най-мощните изригвания на Котопакси се случва през 1532-ра година и съвпада с появата на испанските конквистадори в Еквадор. Това събитие така силно повлияло на местните индиански племена, та според легендите инките дори сметнали испанците за пратеници на боговете и първоначално не им оказали никаква съпротива. Еквадор е един от най-сеизмично активните региони в света. Част от територията на Еквадор са и петдесетте и осем запленяващи острова и рифа от архипелага Галапагос, омагьосващи запалените почитатели на природата и приключенията със своята пленителна красота и уникална фауна. Именно тук преди около сто и петдесет години Чарлс Дарвин развива своята теория за еволюцията. Островите Галапагос са все още мястото с най-високата концентрация на ендемични видове в света като двеста килограмовата земна гигантска костенурка. На островите с вулканичен произход почти няма вода, което е причина те да останат ненаселени векове наред, а природата им - непокътната. В наши дни обитаеми са само четири от островите, а целогодишно на Галапагоските острови по дванадесет часа е ден и дванадесет часа нощ. В Еквадор се намира най-голямата площ в света, отделена за национални паркове и резервати по отношение на общата площ на страната. Ето защо Еквадор е известен и като „страната на парковете”. Тази прекрасна, малка по територия държава, се слави с невероятно био разнообразие – около осемстотин вида риба и над шест хиляди вида пеперуди. Еквадор е на трето място в света по разнообразие на видове птици и истински рай за любителите им, но тук има и поразителен животински свят, начело с впечатляващия, тайнствен и вдъхващ респект ягуар.
Мнозина наричат Еквадор „земя на орхидеи и инки”. За любителите на орхидеи тук е райско кътче като от всеки четири растения едно е орхидея, а броят на сортовете им е огромен. Еквадор е бил важна част от могъщата империя на инките, които още преди Америка да бъде открита от Колумб, са създали оригинална цивилизация, а грамадни каменни строежи са запазени и до днес. В царството на инките днешната столица на Еквадор Кито (Quito) бил цъфтящ град, сочен като “рай сред планините”, а от него до столицата на инките Куско (Cusco) бил прокаран важен път от изсечени в скалите каменни стълби и от висящи мостове, прехвърлени над дълбоки пропасти. Малцина може би знаят, че голяма част от холандските рози, които се продават по целия свят, в действителност се отглеждат в Еквадор. В Еквадор обаче не се продават някои видове рози като жълти, розови или оранжеви с огромни чашки.
Историята на тази латиноамериканска страна определено е интригуваща и драматична. Населявана от индиански племена, които и сега живеят в земите на днешен Еквадор, през XV-ти век преминава под владението на империята на инките, а в началото на XVI-ти век е открита от испанците, които установяват колониалното си господство. През 1822-ра година Еквадор се включва в хода на Войната за независимост на испанските колонии в Америка. Страната е освободена от армиите на Симон Боливар и е включена във Федеративна република Велика Колумбия. 1830-та година е съдбоносна за страната, тъй като тя се отцепва от Велика Колумбия и се обявява за независима държава, а през 1852-ра официално е премахнато робството.
Населението на Еквадор е около шестнадесет милиона души, факт който в комбинация с по-малката й площ я прави най-гъсто населената държава в Южна Америка. Като етнически произход основната част от населението на страната се е формирала при смесването на потомците на испанските колонизатори с местните племена на индианците, а индианците заемат около 25% от населението.
Икономиката разчита главно на добива на полезни изкопаеми, тъй като в Еквадор има залежи от злато, сребро и смарагди. Макар обработваемите площи да са едва десет процента от територията на страната, селското стопанство също е много важен отрасъл. Еквадор е световен износител на банани, като по износ на тази култура си дели първото място в света с Филипините. Страната се налага и като все по-водещ производител и износител на кафе и какао.
Столицата Кито е град разположен на повече от две хиляди и осемстотин метра надморска височина, който грабва с внушителната си архитектура в колониален стил. Красотата му е наследство от испанските преселници, а обликът му те кара да се почувстваш сякаш се разхождаш из някой испански град в далечна Европа. Освен с невероятни пейзажи, Кито е известен със съкровищата си от колониални църкви, картини, скулптури и дърворезби. Еквадорското колониално изкуство съчетава европейския Ренесанс и Барок с местните и метис влияния. Историята разказва как инките разрушават града, за да не го оставят в ръцете на конквистадорите, а когато само година по–късно страната минава под испанско управление, градът е издигнат наново от руините. Днес старият град на Кито се счита за най-добре запазеният исторически център в Латинска Америка, а през 1978-ма година ЮНЕСКО обявява Кито за Световно културно наследство.
Определян като „културната столица на Еквадор”, Куенка (Cuenca) е град в южната част на Еквадор, разположен е в Андите, на около две хиляди и петстотин метра надморска височина. С население над половин милион души това е третият по големина еквадорски град след Гуаякил и Кито. Куенка е град, който традиционно се свързва с изкуство, култура и история. Известен като “Еквадорската Атина”, този град е с изключителна красота, пейзажи и архитектура, домакин на големи национални и международни културни прояви. Куенка е известен също със своите елегантни, керамични съдове и е обявен през 1999-та година за част от Световното културно наследство. В Куенка скоростта на всичко се забавя, а самият град излъчва особено усещане за уют. Всички местни хора са с панамски сламени шапки, които се правят около Куенка, но погрешно са кръстени на другата държава, през която в миналото са изнасяни за Европа.
Вече 60-шестдесет години Еstudio Sampere предлага качествени езикови програми по Испански език в своите 5-пет езикови центрове в Испания (Madrid + Salamanca + Alicante), Куба (la Habana) и Еквадор (Cuenca). Alberto и Isabel Sampere са пионери в преподаването на Испански език и откриват своето първо училище през 1956-та година в Мадрид. През всичките 6-шест десетилетия до наши дни училища Еstudio Sampere запазват фамилния си облик и стила на обучение в малки бутикови групи. Днес трето поколение на фамилия Sampere работи с неуморен ентусиазъм, за да предложи най-високо качество за всички желаещи да изучават Испански език в Испания и Латинска Америка. Estudio Sampere е специализирано в преподаването само и единствено на Испански език като чужд език, Акредитиран център на Институт Сервантес и член на IALC (International Association of Language Centers), AATSP (American Association of Teachers of Spanish and Portuguese) и FEDELE (Federación Española de Asociaciones de Escuelas de Español para Extranjeros). Да изучаваш Испански език на място е най-добрият начин да развиеш езиковите си умения, за да ги прилагаш ефективно по време на работа, обучение или пътуване. Многогодишният преподавателски опит на екипа на Estudio Sampere гарантира бърз прогрес и обучение в забавна среда.
Учебният център на Estudio Sampere Cuenca се помещава в самостоятелна сграда в центъра на културната столица на Еквадор, точно на границата между старата и новата част на града. Типична тухлена сграда от началото на XX-ти век с впечатляващи дървени декоративни детайли и с изглед към река Tomebamba, училището Estudio Sampere Cuenca посреща своите ученици в седем светли и просторни класни стаи. На тяхно разположение са и малка открита градина, зала за релакс и самоподготовка, библиотека, видео зала, кафемашина с ароматно еквадорско кафе, чайник с местни билкови чайове и разбира се достъп до безжичен wi-fi интернет. Estudio Sampere Cuenca се слави с дружелюбна атмосфера, професионализъм и лична ангажираност към всеки ученик, а директорът и целият екип са еквадорци.
Общи характеристики на преподаването на Испански език в учебен център Estudio Sampere Cuenca :::
√	занятия се провеждат целогодишно за всички нива от А1 до С1 включително в съответствие с Единната Европейска Езикова рамка.
√	продължителността на 1 учебно занятие е 45 минути.
√	основната учебна програма е Интензивен курс с 20-двадесет занятия седмично или Интензивен плюс курс, при който допълнителните 5-пет учебни занятия седмично са с акцент върху местната култура и разговорните умения.
√	учениците в Estudio Sampere Cuenca могат да избират между краткосрочни и дългосрочни курсове по Испански език и провеждане на учебните занятия сутрин или следобед.
√	на разположение на всички ученици на Estudio Sampere Cuenca е 24-часова спешна телефонна линия.
“Travel & Study in Ecuador”
Тази програма на Еstudio Sampere с маршрут Cuenca - Inca road - train - Guayaquil - Pacific coast (Spondylus route) – Quito е с продължителност от 2-две седмици и съчетава обучение по Испански език (40-четиридесет занятия) и 8-осем дневно пътешествие през планините и по тихоокеанското крайбрежие на Еквадор. През първата седмица ученикът преминава Интензивен курс от 20-двадесет учебни занятия, провеждащи се в учебния център Estudio Sampere Cuenca, допълнени с посещения на местни забележителности. Втората седмица е пътуване в малка група с минимум 6-шест човека, придружени от преподавател по Испански език от екипа на Еstudio Sampere, съчетаващо учебни занятия извън класната стая с приключения из Еквадор, планински обиколки и посещения на монументи в сърцето на Андите, разходки по топлото тихоокеанско крайбрежие и разглеждане на най-атрактивните забележителности на великолепната столица Quito. Първоначално групата се отправя на север в търсене на следите на инките и прочутите Camino Real и Qhapaq Ñan. Пътуването продължава до la Nariz del Diablo – едно от най-изумителните пътешествия с влак през Андите, което за броени часове те изкачва на 3000-три хиляди метра надморска височина и след това те сваля на морското равнище, за да започне крайбрежната част от маршрута, посветена на красиви девствени плажове с изумрудени топли води, сърф, каяк, пълна наслада от слънцето и морето, но и посещения на традиционни общности, които помагат за опазването на животинските и ендемичните видове птици. Оттам групата се отправя със самолет към Quito, за да разгледа впечатляващия исторически център на Латинска Америка и да завърши това уникално преживяване на Parallel Zero, the Middle of the World.
Примерна програма на “Travel & Study in Ecuador” :::
■	от понеделник до петък - обучение по Испански език в Estudio Sampere Cuenca всеки ден по 4 учебни занятия 07.45-11.00h + следобед опознаване на Cuenca, включващо обиколки на града с местен екскурзовод, уроки по танци и кулинарни уроци, арт-работилници за рисуване върху керамика, посещения на музеи, включително посещение на фабрика за шоколад и на Homero Ortega’s hat factory
■	пътуването из Еквадор започва в Cuenca Province of Cañar и включва четири-пет часов преход Cuenca - Culebrillas Lagoon пеша на надморска височина 3000-4400 метра, за да се достигне до Ingapirca + посещение на музея и руините + нощувка в Posada Ingapirca
■	събота - Provinces of Cañar and Guayas. Alausí: Nariz del Diablo (Devil’s Nose) – влак Alausí – Guayaquil + нощувка в Guayaquil
■	неделя - Province of Guayas: Cerro Santa Ana + Malecón 2000 & Historical Park + преход Guayaquil - Salinas + посещение на фабрика за шоколад + следобяд на плажа + нощувка в Salinas
■	понеделник - Province of Santa Elena: преход Salinas – Montañita – сутрин на плажа + обяд в Montañita + преход Montañita – Salango и посещение на музея на Salango
■	вторник - Province of Manabí: преход Salango - Isla de la Plata + Playa de los Frailes & Region of Agua Blanca + преход до Manta и нощувка в Manta
■	сряда - Province of Pichincha: полет Manta – Quito + разглеждане на историческия център на Quito (San Francisco, La Compañía, Plaza de la Independencia, Panecillo, La Ronda, etc.) + нощувка в Quito
■	четвъртък – Province of Pichincha: Half of the World + връщане и нощувка в Quito
■	петък – край на пътуването
Пакетната цена на програмата на Estudio Sampere “Travel & Study in Ecuador” включва :::
■	обучение по Испански език в Estudio Sampere Cuenca
■	настаняване в местни семейства в Куенка в самостоятелна стая с включена храна на база пълен пансион през 1-вата седмица, а през 2-рата седмица в самостоятелна стая с включена храна на база полупансион в хотели според маршрута на обиколката из Еквадор
Начални дати за 2019-та на програмата на Estudio Sampere “Travel & Study in Ecuador” :::
■	февруари – 18-ти
■	юли – 1-ви и 22-ри
■	октомври – 7-ми